Drivehuse og vindueskarme bliver måske en smule grønnere i Schweiz fremover. Fra 1. januar bliver det nemlig lovlig at dyrke marihuanaplanter derhjemme, skriver den schweiziske avis Le Matin.

De nye regler, der foreløbig gælder i kontonerne Vaud, Neuchatel, Geneve og Fribourg, skal sættes en stopper for den ulovlige handel med hash, der især foregår på gaden.

Ifølge en talsmand for Neuchatel-regionen er de fire regioner gået sammen om en fælles lovning, for at forhindre narkoturismen mellem regionerne.

Dyrkningen af marihuana er kun til eget brug, og derfor må en voksen person ikke dyrke mere end fire hashplanter. Bor man fire voksne i samme hus, er det legalt at dyrke op til 16 hashplanter.

Schweiz består af 26 regioner, og det er foreløbig kun fire, der har lempet loven om dyrkning af hash.